**КЫРГЫЗ РЕСПУБЛИКАСЫ КЫРГЫЗСКАЯ РЕСПУБЛИКА**



**ЖАЛАЛ-АБАД ОБЛАСТЫ ЖАЛАЛ-АБАДСКАЯ ОБЛАСТЬ**

**МАЙЛУУ-СУУ ШААРДЫК МАЙЛУУ-СУУЙСКИЙ**

**КЕҢЕШИ ГОРОДСКОЙ КЕНЕШ**

**ТОКТОМ**

**ПОСТАНОВЛЕНИЕ**

**2022-жылдын 24-февралы № 7-9-3 Майлуу-Суу шары**

**Майлуу-Суу шаарынын 2022-жылга бюджетин жана 2023-2024-жылдарга божомолун бекитүү жөнүндө**

 Майлуу-Суу шаардык Кеңештин депутатарынын 2022-жылга жумуш планына ылайык, “Майлуу-Суу шаарынын бюджетинин 2022-жылга бекитилишин жана 2023-2024-жылдарга божомолун” карап чыгып,талкуулап, бюджет, каражат жана инвестицияларды тартуу боюнча туруктуу комиссиясынын чечимин жана депутаттардын сунуштарын эске алуу менен Майлуу-Суу шаардык кенештин кезексиз сессиясы

**ТОКТОМ КЫЛАТ:**

1. Майлуу-Суу шаарынын 2022-жылга жергиликтүү бюджети кирешелери жана чыгашалары боюнча 65 619,4 миң сом,анын ичинде бюджеттик каражаттар 54 876,4 миң сом,атайын каражаттары боюнча 10743,0 миң сом суммасында № 1,3,4-тиркемелерине ылайык бекитилсин.
2. Майлуу-Суу шаарынын 2023-2024-жылдарга божомолдун негизги параметрлери №2-тиркемеге ылайык төмөнкү суммада бекитилсин:

-2023-жылга 67 610,9 миң сом;

-2024-жылга 69 060,6 миң сом.

1. Майлуу-Суу шаарынын Мэриясы 2023-2024-жылдарга болгон божомолдун негизги параметрлерин, аларды ар бир жылда карап чыгып жатканда кайрадан иштеп чыгуусуна укугу бар.
2. Жалпы мамлекеттик салыктардан чегерүүлөрдүн нормативи “Кыргыз республикасынын 2022-жылга республикалык бюджеттен жана 2023-2024-жылдарга божомолу жөнүндө” КРнын мыйзамынын 10-беренесине ылайык бекитилсин.
3. Шаардык бюджеттин чыгаша бөлүгү 2022-жылга түшкөн кирешелердин чегинде биринчи кезекте корголгон беренелерге (эмгек акы,социалдык фондго чегерүү,дары дармек,тамак-аш жана социалдык жеңилдиктер) жана коммуналдык чыгымдарга каржылануусу (жылуулук энергиясынан башкасы) белгиленсин.Чыгашалардын корголгон беренелерин туура жана так колдонуу,электр энергия жана жылуулук энергиянын лимиттерин сактоо жоопкерчилиги бюджеттик мекемелердин жетекчилерине жүктөлсүн.
4. Бюджеттик мекемелерге атайын каражаттардын Казына тутумунан сырткары колдонууга тыюу салынсын. Көрсөтүлгөн тартип бузулганда атайын каражаттын 100 пайызы жергиликтүү бюджеттин киреше бөлүгүнө алынсын.
5. 2022-жылдын чыгаша бөлүгүнө каралсын жана бекитилсин:

Шаардык билим берүү бѳлүмүнүн сметасынын чегинде:

* “Мугалимдер статусу” Мыйзамына ылайык, мугалимдердин медициналык кароосун 50% төлөп берүү жана ЖОЖда сырттан окуган жаш мугалимдердин контрактын 50% төлөп берүүсү каралсын;
* Кара-Жыгач айылынан каттаган окуучулардын жол акысы үчүн 52,0 миң сом билим берүү бөлүмүнө бөлүнсүн;
* Жалпы билим берүү мектептердин 7(жети) орто медициналык кызматкерине айлык акыларына (ай сайын 1200 сомдон 9 айга) үстөк акы;

Муниципалдык менчик башкармалыгынын сметасынын чегинде:

* Сибир жарасынын очокторун дезинфекциялоо үчүн 60,0 миӊ сом;
* Топосъемкага 635,0 миң сом;
* Шаардын аймагына видеокөзөмөл камера сатып алуу үчүн 70200 сом;
* Эл каттоо жумуштары үчүн 225,0 миң сом.

Мэриянын сметасынын чегинде:

* Жергиликтүү өз алдынча башкаруу союзунун мүчөлүк 1% төлөмүнө 25,8 миң сом;
* Сот аткаруучулардын 10%ы акысына 500,0 миң сом.

1. Майлуу-Суу шаарынын “Горжилзеленстрой" мекемесинин, Мэрянын жана Муниципалдык менчикти башкармалыгынын штатык бирдиги жылдык айлык фонду 2021-жылдын деңгээлинде калсын.
2. Майлуу-Суу шаардык аскер комиссариатына 2022-жылга транспорттук чыгашалар, кеңсе буюмдарын сатып алуу жана коммуналдык кызмат көрсөтүү беренелери мэриянын сметасында каралып,чыгымдары ишке ашырылсын.
3. Мэрдин резервтик фонду 500,0 миң сом өлчөмүндө бекитилсин.
4. Салыктын күтүлгөн жоготуусу жана жылуулук берүү,башка карыздарды төлөөгө берилүүчү каражаттарды тартуу боюнча Мэрияга,мамлекеттик салык башкармалыгына жана каржы министирлигинин Майлуу-Суу шаардык башкармалыгына жыл ичинде бюджеттин киреше бөлүгүн тактоо милдеттендирилсин.
5. 2022-жылдын 01-январына калган акча каражатынын калдыгынын эсебинен 8 924,8 миң сом бекитилсин (тиркеме №5 ). Анын ичинен:

* 600,0 миң сом акча каражаты жүгүртүлүүчү кассалык накталай акчага;
* Шаарды кѳрктѳндүрүү боюнча титулдук тизмеге ылайык иш-чаралар үчүн 2920,0 миӊ сом**;**
* ШБББүнүн жылуулук энергиясына (ТС) болгон кредитордук карызын төлөө үчүн 5404,6 миң сом;

1. Бюджеттик мекемелердин атайын каражат боюнча 01.01.2022-ж.калдыктары 1079,4 миӊ сом суммасында бекитилсин (тиркеме №6).
2. Ушул токтом катталсын жана Кыргыз Республикасынын укуктук ченемдик актыларынын Мамлекеттик реестрине киргизүү үчүн Кыргыз Республикасынын юстиция министрлигине жөнөтүлсүн .
3. Бул токтомдун аткарылышын көзөмөлдөө шаардык кеңештин бюджет, каражат жана инвестицияларды тартуу боюнча туруктуу комиссиясына жана шаардын мэрине жүктөлсүн.

**Шаардык кеңештин төрагасы: А.М.Киргизбаев**